קורי סטול

קורי דניאל סטול (באנגלית: Corey Daniel Stoll; נולד ב-14 במרץ 1976) הוא שחקן קולנוע, טלוויזיה ותיאטרון יהודי-אמריקאי. הוא ידוע בעיקר בזכות תפקידו בתור חבר הקונגרס פיטר רוסו בסדרת המותחן הפוליטי של נטפליקס "בית הקלפים" (2013–2016), עבורו קיבל מועמדות לפרס גלובוס הזהב ב-2013, ולאחר מכן בשל גילום הדמות ד"ר אפרים גודוות'ר בסדרת האימה "הנגיף" (2014–2017). מאז 2020, הוא מגלם את מייקל פרינס, יריב עסקי של הגיבור בובי אקסלרוד, בסדרת הדרמה "מיליארדים" של רשת שואוטיים. סטול גילם את יילוג'אקט / דארן קרוס בסרטי היקום הקולנועי של מארוול "אנטמן" (2015) ובסרט ההמשך שלו "אנטמן והצרעה: קוונטומאניה" (2023). הוא גילם את ארנסט המינגוויי בקומדיה הרומנטית של וודי אלן "חצות בפריז" (2011) הופעה שעליה היה מועמד לפרס אינדפנדנט ספיריט, גילם את התובע פרד ווישאק בדרמה הביוגרפית "חוקי הפשע" (אנ') (2015), את האסטרונאוט באז אולדרין בסרט הביוגרפי של דמיאן שאזל "האדם הראשון" (2018) ואת קורדו "ג'וניור" סופרנו (אנ') בדרמת הפשע של אלן טיילור "הקדושים של ניוארק" (2021) סטול נולד בשכונת אפר וסט סייד, במנהטן, ניו יורק סיטי, בנם של הורים יהודים, ג'ודית וסטיבן סטול. אביו, הוא שותף להקמתו של בית הספר ביקון (אנ') בהלס קיצ'ן, מידטאון מנהטן, ניו יורק. הוא למד דרמה בסדנת המשחק Long Lake Camp for the Arts מ-1988 עד 1992, ולאחר מכן למד בתיכון לאמנויות פיורלו לה גוארדיה (אנ') במנהטן, ניו יורק. בשנת 1998 הוא סיים את לימודיו במכללת אוברלין באוהיו, ולאחר מכן נרשם לחוג לדרמה באוניברסיטת ניו יורק, וסיים את לימודיו עם תואר ראשון באמנויות הבמה ב-2003. בשנת 2004 זכה להכרה ראשונה כשחקן במחזה של אוף ברודוויי "Intimate Apparel", שם שיתף פעולה עם השחקנית ויולה דייוויס. סטול קיבל מועמדות לפרס דרמה דסק (אנ') עבור הופעתו במחזה. בשנת 2005 שיחק בסרטה עטור השבחים של ניקי קארו (אנ') "ארץ קרה" בדמותו של ריקי סנט. בשנת 2006 שיחק במותחן הפשע "להרוג את המזל" על פי תסריט מאת ג'ייסון סמיילוביק ובשנת 2007 שיחק בסרט המתח של ג'ואל שומאכר "מספר 23". לקראת סוף שנת 2010 התפרסם סטול בסדרת המשטרה "חוק וסדר: לוס אנג'לס" של רשת NBC, בתפקיד הבלש תומאס "טי ג'יי" ג'רוסזלסקי. באותה השנה גם השתתף בסרט הפעולה "סולט" בתפקיד סוכן ה-KA הסמוי שניידר החובר לסוכנת החשאית הכפולה אוולין סולט (אנג'לינה ג'ולי) כדי לפגע בבית הלבן. ב-2011 שיחק סטול בסרטו המצליח של וודי אלן "חצות בפריס" בתפקיד הסופר ארנסט המינגוויי, על הופעתו הועמד לפרס אינדפנדנט ספיריט לשחקן המשנה הטוב ביותר. כן כיכב, ב-2013 בסדרת הדרמה הפוליטית של נטפליקס "בית הקלפים" בתפקיד פיטר רוסו, חבר קונגרס מכור לסמים. בשנת 2014 שיחק סטול בסרט "נון סטופ" לצד ליאם ניסן, בקומדיה "מכאן אני ממשיך" בבימויו של שון לוי, וגם בסרט הדרמה "השקר הטוב" לצד ריס ווית'רספון. בשנת 2015, גילם את דמות הנבל הראשי בסרט "אנטמן" מהיקום הקולנועי של מארוול, ושיחק בסרט "חוקי הפשע" לצד ג'וני דפ. בשנת 2018 שיחק את בוריס טריגורין, דמות מרכזית בסרט "השחף" על פי מחזהו של אנטון צ"כוב. באותה שנה גילם את יאגו במחזה "אותלו" של שייקספיר, שהוצג ב"תיאטרון שייקספיר" בניו יורק. בשנת 2023 שיחק בתפקיד הראשי במיני-סדרה של נטפליקס "אל מעבר האוקיינוס" לצד שחקנים כמו גיליאן ג'ייקובס והישראלי עמית רהב. באוקטובר 2014 סטול התארס לחברתו השחקנית נדיה באוורס. הם נישאו ב-21 ביוני 2015. בנם הראשון נולד באוקטובר 2015. מדיה וקבצים בנושא קורי סטול בוויקישיתוף קורי סטול, במסד הנתונים הקולנועיים IMDb (באנגלית) קורי סטול, באתר "אידיבי", מאגר הידע העברי לקולנוע ישראלי ועולמי קורי סטול, באתר AllMovie (באנגלית) קורי סטול, באתר Rotten Tomatoes (באנגלית) קורי סטול, במסד הנתונים הקולנועיים KinoPoisk (ברוסית) קורי סטול, באתר MusicBrainz (באנגלית) אמיר קמינר, "וודי אלן חייב לעבוד ולזוז – אחרת ימות", באתר ynet, 25 ביולי 2016 Tony Awards 2024: The complete list of winners, NPR, ‏16 ביוני 2024